Roxana Quispe Collantes

Roxana Quispe Collantes (Ruksana Qispi Qullantis) sutiyuq warmiqa piruwanu qhichwa simipi kastilla simipipas qillqaqmi, yachachiqmi, t'ikraqmi, simi kapchiy yachaqmi.

 Kawsaynin 
Roxanaqa Chusiqani ayllu llaqtapim, Pumaqanchi distritupi, Aqumayu pruwinsyapi, Qusqu suyupi paqarirqan, huk turiwan wiñaspa. Taytanqa chapaqmi Manuel Quispe sutiyuq, mamantaq yachachiq Albarada Collantes sutiyuq.

Roxanaqa Qusqu llaqtapi Mama Llaqtap San Antonio Abad Yachay Sunturninpi yachachiyta yachaqarqan myaistra tukukuspa. Chaymantataq yachawasipi kastillasimita yachachiyta qallarirqan. Lima llaqtapi Mama Llaqtap San Markus Hatun Yachay Sunturninpi Qhichwa simipi qillqasqakunata, harawikunata k'uskirirqan. Qusqupi yachay sunturpa ñawiriy wasinpi Qhichwa simipi qillqakunata maskaspa huklla qillqasqata tarirqan, Andrés Alencastre Gutiérrezpa Yawar Para nisqa qillqanta. 2012 watapi dukturyanapaq amawta qillqayta qallarirqan chay Andrés Alencastre Gutiérrezmanta k'uskiykuspa. Chay yachayninkunataqa Qusqu runasimipim qillqarqan, 2019 watapi tukuspa.  chay yachay qillqasqanta hat'allirqan qutuchasqa yachaqkunap chimpanpi, hinallataq Qusqu runasimillapi rimaspa. Chay yachaqkunaqa Isabel Gálvez Astorayme, Gonzalo Espino Relucé, Mauro Mamani Macedo, Rómulo Monte Alto, Dorian Espezúa Salmón, José Carlos Ballón Vargas, hukkunapas karqan. Ruxanaqa ayparqan, lliwmanta aswan allin tupuyta chaskispa. Lima llaqtapi yachay sunturpa wiñay kawsayninpi ñawpa ñiqin kutim qhichwa simillapi rurasqa dukturyay karqan.

 Qillqasqankuna 
Yawar Para, Kilku Warak’aq, Andrés Alencastre Gutiérrezpa harawin pachapi, Qosqomanta runasimipi harawi t’ikrachisqa, ch’ullanchasqa kayninpi. Dukturyanapaq qillqasqan, Lima 2019.

 Hawa t'inkikuna 
 Maricarmen Chinchay: Roxana Quispe Collantes: Tesis imperial. La Republica, 
 Roxana Quispe Collantes: “Nuestra lengua es vital y fuerte y se puede demostrar en lo científico y académico”. Radio Nacional, 
 Jorge Paucar: Histórico: así fue la sustentación de tesis doctoral en quechua en San Marcos. Roxana Quispe Collante obtuvo la nota de 20 por su excelente investigación. Radio Nacional, 
 Maricarmen Chinchay: Roxana Quispe, la estudiosa que sustentará su tesis en quechua en San Marcos. La Republica, 

 Kaypipas qhaway 
Qhichwa simi kapchiy

Katiguriya:Qillqaq (Piruw)
Katiguriya:Yachachiq (Piruw)
Katiguriya:Qillqaq (Qhichwa simi)
Katiguriya:Warmi